पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। महानगर की महिला उत्पीडऩ मामलों की विशेष अदालत ने दहेज प्रताडऩा केस में अभियुक्त पति को ढाई साल कैद की सजा सुनाई है। अदालत ने यह आदेश मृतका के भाई किशोर सैनी के परिवाद पर दिया। किशोर ने 20 जुलाई 2010 को पुलिस थाने में रिपोर्ट दर्ज कराई कि उसकी बहन की शादी 27 साल पहले मांगीलाल के साथ हुई थी। दोनों यूनिवर्सिटी कैंपस में रहते थे।
उसकी बहन बरदी को पति सहित सास विमला व ससुर नैनूराम दहेज के लिए प्रताडऩा देते थे। इसी के चलते हुए उन्होंने उसकी बहन को मारकर फांसी पर लटका दिया। पुलिस ने आरोपियों के खिलाफ हत्या व आपराधिक षडयंत्र का मामला दर्ज किया। लेकिन बाद में पुलिस ने चालान में मामले को दहेज प्रताडऩा व आत्महत्या के लिए उकसाने का माना और सास व ससुर को अपराधी नहीं माना। कोर्ट ने दहेज प्रताडऩा के अपराध में अभियुक्त पति को ढाई साल कैद की सजा सुनाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn